**1. Talouden hoitaminen 2020 eteenpäin**

Päätettiin, että työvaliokunta valmistelee taloudenhoitoasioiden järjestämistä uudelle hallitukselle 1.4.2020 -->

Käytiin taloudenhoitajan johdolla tuloslaskelma 2019 läpi.

**2. Koulutusasiat**

Hallituksen suunnitteluseminaari 15.-16.2.2020 Porvoossa. Isto Haaja kouluttaa pilvipalveluista. Aluetiedottaja Annukka Mansikka vetää osuuden OAJ:n uusista kotisivuista. Muuten keskitytään lähinnä vuosikokousasioiden työstämiseen.

Paikallisyhdistysten hallitusten jäsenille järjestetään koulutustilaisuus 7.-8.3.2020 Holiday Club Saimaassa Lappeenrannassa. Koulutus on vain hallitusten varsinaisille jäsenille, ei varajäsenille. Yhteiskuljetus sekä idästä että pohjoisesta.

Koulutuksen sisältöä:

* + Paikallisyhdistyksen toiminta ja velvollisuudet
  + kokousasiat, muistamiset
  + talousasiat
  + edunvalvonta
  + tietosuoja
  + jäsenpito ja -hankinta
  + tiedotus
  + some-vaikuttaminen
  + kotisivut
* OAJ:n organisaatio- ja yhdistysrakenne

**3. Hallitus- valtuusto, -toimikunta ja jaostoasiat**

OAJ:n hallituksen jäsen Timo Markkanen toi esille mm. seuraavat ajankohtaisasiat:

- Julkinen sektori tulee mitä suurimmalla todennäköisyydellä tarvitsemaan valtakunnansovittelijaa päästäkseen sopimukseen. Lakon uhka on todellinen. Kiistaa aiheuttavat mm. kikyt ja palkkaohjelma.

- Peruskoulun vuosityöaikakokeiluiden pohjalta ei tulla siirtymään vuosityöaikaan. Valtuuston esittämän ponnen mukaisesti uutta kokeilusopimusta ryhdytään valmistelemaan edellisestä saadut kokemukset huomioiden.

- OAJ:n Kotkan opettajien paikallisyhdistyksen ja OAJ:n EKAMI:n paikallisyhdistysanomukset hyväksyttiin.

**4. Alueasiamiehen katsaus**

Alueasiamies Tuomas Riikonen toi esille mm. seuraavat ajankohtaisasiat:

- 12.3. HKI:ssä OAJ:n esimiesprojekti -tilaisuus

- 17.3. Ammatillisen koulutuksen esimies -ilta Kotkassa, joka tarkoitettu Ekamin ja Ksaon tiimipäälliköille ja johdolle

- 18.3. kuntakierros Kotkassa, jossa puheenjohtaja ja alueasiamies tapaavat Kotkan kaupunginjohtajan ja opetustoimenjohtajan.

- YT-päivät lokakuussa siirretään pidettäväksi Kouvolan sijasta Kotkaan (Vaakunan remontti)

**5. Taloudenhoitajan toimikauden jatkaminen**

Koska yhdistyksen taloudenhoitoon liittyy tällä hetkellä mm. uuden OAJ:n tilikartan sisään ajaminen ja hallituksen vaihtuessa uuden taloudenhoitajan valinta, päätettiin, että nykyinen taloudenhoitaja Merja Tiitinen voisi tarvittaessa jatkaa toimessaan heinäkuun 2020 loppuun. Näin varmistetaan uuden taloudenhoitajan riittävä sisäänajo tehtäväänsä.

**6. Kouvolan OAY:n edunvalvontatukihakemus**

Myönnettiin Kouvolan OAY:lle edunvalvontatukea max. 30 €/osallistuja helmi-maaliskuussa OAJ:n YSI:n rehtoreille suunnattuun tilaisuuteen liittyen Kouvolan lomautusten valmisteluun ja toteutukseen peruskouluissa ja lukioissa.

**7. Seuraava kokous**

Seuraava kokous pidetään 3.2. Kotkassa alkaen klo 17.30.

Tiedotteen laati hallituksen puolesta,

Janne Tolvanen

siht.